《岘山社燕》
明代·刘麟

岘山能醉即香山，蔗境谁人识最闲。冉冉慈云生海屋，霏霏紫气隐禅关。

千年好事同声应，九老真风一笑还。寄语元丰诸将相，有人图入会昌间。

作者简介：（1474—1561）明江西安仁人，家居南京，字元瑞，一字子振，晚自号坦上翁。博学能诗文，与顾璘、徐祯卿并称“江东三才子”。弘治九年进士。除刑部主事。正德间为绍兴知府，以不谒谢刘瑾，罢官为民。瑾诛，再起。累官工部尚书。以力求节用，忤中官，勒令致仕。家居三十余年，赋诗自娱。晚年欲造楼，财力不足，乃悬篮舆于梁，曲卧其中，名曰“神楼”。卒谥清惠。有《刘清惠集》。